Siden 2000 har marihuana til medicinsk brug været lovligt i Colorado. I 2012 lovliggjorde staten så også brug af marihuana til rekreative formål – altså f.eks. til at opnå afslapning i fritiden.

Det betød, at indbyggere over 21 år fra da af måtte have op til seks cannabis-planter til at gro i privaten, at de altid måtte have op til 28 gram på sig, og at de når som helst måtte forære op til to 56 gram til andre over 21 år.

Se også: Nu kan du være online, når du lander

Loven tillod dog ikke, at man indtog stoffet på åben gade – det skal foregå i privaten eller steder med særlig licens.

Og det er netop disse licens-bevilgede steder, som nu tiltrækker turister til staten. I butikker med licens må turister nemlig gerne købe og indtage stoffet – de må bare ikke tage det med sig ud af staten.

Det betyder ifølge The Guardian, at fyldte turistbusser valfarter til Colorado.

Se også: 5 luksuriøse ørkenophold

Cannabis-turene er arrangeret af særlige cannabis-rejsearrangører, som tilbyder pakker, der giver nysgerrige rejsende et kig indenfor i Colorados cannabis-kultur. De besøger blandt andet en cannabis-produktion, et 'marihuana-apotek', hvor rejsende kan købes færdigrullede joints eller habengut til hjemmerulning, og et køkken hvor der laves mad med cannabis.

Konkurrent til Amsterdam

Ind til for nyligt har der ikke været mange muligheder, hvis man gerne ville på ferie med omdrejningspunkt omkring cannabis. Det har nærmest kun været Amsterdam – med byens mange coffeeshops – der gjorde sig rigtigt gældende på området. Men nu er Colorado altså også en spiller på den bane.